Gunnar Vaidla

Gunnar Vaidla (25. märtsini 1935 Gunnar Veinberg; 1. oktoober 1919 – 1. november 2007) oli eesti teatri- ja spordifotograaf.

1937. aastal lõpetas ta Tallinna Poeglaste Kommertsgümnaasiumi. Aastatel 1937–1941 õppis Tehnikainstituudi mehaanikateaduskonnas ja töötas Riigi Ringhäälingus raadiotehnikuna. 

Sõja puhkedes mobiliseeriti ta Punaarmeesse, võttis osa II maailmasõjast. 

Aastatel 1945–1949 töötas Vaidla raadiotehnikuna, 1949–1990 oli ajakirja Kehakultuur fotograaf ja tehniline toimetaja.Lahkus Gunnar Vaidla. Eesti Päevaleht, 1. november 2007.

Hakkas fotograafiaga tegelema juba enne II maailmasõda. Vanema põlvkonna fotograafid peavad teda Eesti fotograafia vanaisaks.

Pildistas suurema osa elust Nikoni 35 mm filmiga peegelkaameratega. Viimastel aastatel kasutas põhiliselt peegelkaamerat Nikon F90x.

Kuni viimaste eluaastateni tegi ta kaastööd Spordilehele, pildistades enamasti pallimänge. Samuti lummasid teda Kadriorus mere ääres suured remmelgad (pajud), mida ta pildistas korduvalt.

Eesti Spordimuuseumi konkursil "Sajandi spordifoto Eestis" sai teise preemia Gunnar Vaidla 1939. aasta fotosari "Autode ja mootorrataste 1 km kiirussõit Tallinna–Raudalu maanteel". Hinnati ajaloolisust, mitte foto kvaliteeti.

Vaidla ja ta lähedane sõber Voldemar Maask andsid meeleldi nõu ka harrastusfotograafidele.

Tunnustus
1989 Eesti NSV teeneline kultuuritegelane

Viited

Välislingid

Kategooria:Eesti fotograafid
Kategooria:Eesti raadioamatöörid
Kategooria:Eesti NSV teenelised kultuuritegelased
Kategooria:Rahumäe kalmistule maetud
Kategooria:Sündinud 1919
Kategooria:Surnud 2007